 Generate a headline for the following text: n PREMIER SOCCER LEAGUE PSL inoti vatsigiri venhabvu vachatanga kutenderwa kupinda munhandare svondo rino mumitambo yeChibuku Super Cup quarter-final uye matiki ekupindisa achatengeserwa kumunhu anenge aburitsa gwaro kana kuti kadhi rinoratidza kuti akabaiwa majekiseni ose ekudzivirira chirwere cheCovid-19. Izvi zvinotevera kupihwa mvumo kwakaitwa vatsigiri 2 000 kuti vaone mutambo uyu. Mutauriri wePSL Kudzai Bare anoti kutanga svondo rino, vatsigiri vachatenderwa kupinda munhandare kuti vaone mitambo yenhabvu, asi vanofanirwa kunge vakadzivirirwa zvizere kuCovid-19. Anoti matikiti ekupindisa munhandare achatengeswa kune vakabaiwa nhomba dzekudzivirira denda iri mitambo isati yatanga. Bare anoti PSL ichazivisa nezvenzvimbo dzinenge dzichitengeswa matikiti ekupindisa munhandare. Kutanga svondo rino, vatsigiri vachange votenderwa kupinda kuona zvikwata zvavo zvichitamba. Asi tinoda kuzivisa kuti kuti mutsigiri akwanise kutenga tikiti rekupindisa munhandare kunoona chikwata chake chichitamba, anofanirwa kutanga aburitsa kadhi rake rinoratidza kuti akabaiwa majekiseni eCovid-19 pamwe nemagwaro ake ose akakwana anosanganisira chitupa. Kana usina izvi, haukwanise kutengeserwa tikiti redu. Chimwezve, matikiti aya haasi kuzotengeswa musi wemitambo, asi achatengeswa mitambo isati yatambwa nekuti hatidi kuti musi wemitambo kunhandare kuite nyonganyonga pakupinda uye vanhu vozoungana. Munhu anouya netikiti rake osvika achingopinda kana magwaro ake ose aongororwa, anodaro. Bare anoti PSL ichange ichishanda nemapurisa eZimbabwe Republic Police ZRP nemamwe mapoka anochengetedza runyararo mukuona kuti mitemo iri kuchengetedzwa. Tichange tichishanda neZRP nemamwe makambani mukuona kuti mitemo iri kutevedzerwa. Nekuti kune vamwe vangagona kuuya vachida kupinda vasina magwaro akakwana anodiwa. Tichangezve tiine vezveutano vachitibatsira kuongorora utano hwevanhu vachipinda munhandare. Isu hatidi kuti nhabvu igokonzeresa kupararira kweCovid-19, anodaro Bare. Zvichakadai, mumitambo iriko svondo rino yeChibuku Super Cup iyo ichatambwa musi weMugovera, Chicken Inn ichisangana neNgezi Platinum Stars kuBaobab Stadium mumutambo uchatanga na11:00 dzemangwanani uye masikati nenguva dza15:00 FC Platinum ichatatsurana neHighlanders FC. Musi weSvondo, munhandare imwe chete iyi, Cranborne Bullets ichisangana neHarare City mangwanani kuchiti Dynamos FC icharovana neBlack Rhinos.Sure, heres a headline for the given text - Vasina kubaiwa hamupindi: PSL 